มีเลือดออกจากช่องคลอดสีแดงคล้าย ปจด แต่ไม่ใช่ค่ะ คือหนูกินยาคุมแบบ 28 เม็ดอยู่ค่ะ แล้วตอนมีอะไรกับแฟน แฟนหนูใส่ถุงค่ะพอเสร็จเลือดก็ออกจากช่องคลอดแต่ไม่มีอาการเจ็บอะไรเลยแต่เลือดออก ส่วน ปจด เป็นครั้งล่าสุดคือเดือนที่แล้วค่ะช่วงปลายๆเดือน แล้วแบบนี้หนูจะท้องรึเปล่าคะ
สวัสดีค่ะ ruethai,หากเลือดที่ออกจากช่องคลอด เกิดขึ้นในขณะที่ทานยาคุมกำเนิดเม็ดที่ 23-28 ก็ถือว่าเป็นเลือดประจำเดือน และแสดงว่า ไม่ได้มีการตั้งครรภ์เกิดขึ้นค่ะแต่หากเลือดที่ออก เกิดขึ้นในขณะที่ยังทานยาคุมไม่ครบ 21 เม็ด เลือดดังกล่าว ก็น่าจะเป็นเลือดที่เกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลา ซึ่งก็ไม่ได้อันตรายอะไรค่ะแต่หากทานยาคุมจนถึงเม็ดที่ 21 แล้ว หลังจากนั้นได้ทานเม็ดแป้งอีก 7 เม็ดสุดท้ายที่เหลือ แล้วไม่มีเลือดออกมาในช่วงที่ทานยาเม็ดแป้ง ในกรณีนี้ ก็แสดงว่า อาจมีการตั้งครรภ์เกิดขึ้นได้ ซึ่งก็ควรตรวจหาการตั้งครรภ์ดูค่ะ